Μια από τις λιγότερο ασφαλείς πόλεις στην Ευρώπη είναι η Αθήνα, σύμφωνα με έρευνα της εταιρείας Mercer.

Η Αθήνα βρίσκεται στην 3η θέση και θεωρείται λιγότερο ασφαλής και από τις Βρυξέλλες.

Μετά τα παρατεταμένα μέτρα λιτότητας, σημειώνει η έρευνα, η φτώχεια και η εγκληματικότητα αυξήθηκαν, το ίδιο και οι βίαιες διαδηλώσεις, επιδεινώνοντας τη θέση της ελληνικής πρωτεύουσας σε θέματα ασφάλειας. Σημειώνεται ακόμα πως στην εικόνα αυτή συνέβαλε και η εισροή χιλιάδων μεταναστών.

Η εταιρεία δημοσιεύει κάθε χρόνο τον δείκτη Ποιότητας Ζωής, μέρος του οποίου είναι το να βαθμολογεί τις πιο ασφαλείς πόλεις για να ζει και να εργάζεται κανείς. Η έρευνα, ωστόσο, βασίστηκε σε στοιχεία του 2015, χωρίς να λαμβάνει υπόψιν πολλά από τα τρομοκρατικά χτυπήματα σε μεγάλες ευρωπαϊκές πρωτεύουσες το τελευταίο έτος. Κριτήριο για τη βαθμολογία αποτέλεσαν οι σχέσεις με άλλες χώρες, η εσωτερική σταθερότητα, η εγκληματικότητα και η επιβολή του νόμου.

Οι λιγότερο ασφαλές πόλεις

12. Παρίσι, Γαλλία

11. Λονδίνο, Βρετανία

10. Βουκουρέστι, Ρουμανία

09. Ζάγκρεμπ, Κροατία

08. Ρίγα, Λετονία

07. Ρώμη, Ιταλία

06. Μαδρίτη, Ισπανία

05. Βουδαπέστη, Ουγγαρία

04. Σόφια, Βουλγαρία

03. Αθήνα, Ελλάδα

02. Βελιγράδι, Σερβία

01. Κίεβο, Ουκρανία